 Ìkọlù New Zealand: Jacinda, Alabi ati àwọn mii gboriyin Diẹ lara awọn to wu iwa akin lasiko ati lẹyin iṣẹlẹ naa re Ọrọ yi lo fẹ ṣe rẹgi pẹlu awọn ti wọn gba oriyin fun iwa akin ti wọn wu, lasiko iṣẹlẹ iyinbọn paniyan to waye ni Mọṣalasi meji lorileede New Zealand. Kaakiri agbaye ni iroyin kan nipa iṣẹlẹ yii, ti awọn eeyan si ti n bu ẹnu atẹ lu arakunrin to wu iwa laabi yi. Amọ bi ẹni to sisẹ ibi yii ti ṣe n gba eebu ati abuku, ni awọn kan n gba oriyin fun iwa akin ti wọn wu lasiko ati lẹyin iṣẹlẹ naa. Wọnyi ni diẹ lara awọn ti awọn eeyan jakejado agbaye n gbosuba kare fun loju opo Twitter pe, wọn hu iwa akin lasiko ati lẹyin iṣẹlẹ naa. Ẹni akọkọ to pade agbebọn naa re ni Mọṣalaṣi Al Noor Daoudi Nadi Oun ni ẹni ti wọn kọkọ darukọ pe o faragbọta ninu iṣẹlẹ naa. Onimọ ẹrọ ni Daoud ti a si gbọ pe o bẹ si iwaju agbebọn naa, ki awọn eeyan to ku ba le ribi sa. Ẹni ọdun mọkanlelaadọta nii ṣe. Jacinda Arden Olootu ijọba Jacinda Ardern ṣe gudugudu meje Olootu ijọba orileede New Zealand ni Jacinda Ardern, ti o si ti gba oriyin lọdọ awọn eeyan kaakiri agbalaye fun ipa to ko lasiko iṣẹlẹ naa. Oju ati ohun rẹ lori amohunmaworan ati loju opo ayelujara lawọn eeyan fẹrẹ damọ julọ lasiko iṣẹlẹ yii. Ninu ọrọ ati iṣe rẹ, awọn eeyan loju opo Twitter ni o fihan pe, olori ti o ni ifẹ ara ilu nii ṣe. Awọn Okunrin to koju agbebọn naa pẹlu gba oriyin Eeyan pupọ la ri akọsilẹ pe wọn koju arakunrin to yinbọn pa awọn eeyan nigba ti ibọn wa lọwọ rẹ. Ninu wọn la ti ri Naeem Rasheed, to jẹ ọmọ orileede Pakistan to padanu ẹmi rẹ . Olootu ijọba orileede Pakistan Imran Khan, loju opo Twitter rẹ, gbosuba kare fun Naeem to si kede pe awọn yoo fi ami ẹyẹ to ga julọ da lọla. Ẹni keji ti a gbọ pe o koju agbebọn naa lanfaani lati sọ iriri rẹ fun awọn akọroyin, ti awọn eeyan si kan sara si oun naa. Abdul Aziz jẹ ọmọ orileede Afghanistan sọ pe nigba ti oun gbọ iro ibọn, oun mu ẹrọ igba owo pelebe atm card ti oun si lẹ mọ agbebọn naa. O ni oun mu ibọn agbebọn naa to jabọ, ti oun si gbiyanju lati yin mọ, ṣugbọn ibọn na ko dahun. Abdul Aziz ni ohun ri nnkan ti ounṣe gẹgẹ bi ohun nla Iyawo to sare pada lati doola ọkọ rẹ Hosne Ara gbọ iro ibọn, to si sare lati doola ẹmi awọn obinrin ati awọn ọmọde to wa ni ile ijọsin naa. O pade iku rẹ nigba to sare lati lọ doola ọkọ rẹ, ti ko le rin to wa laaye awọn ọkunrin. Ọkọ rẹ ribisa asala ṣugbọn Hosne ko si ọwọ agbebọn ọhun, ti o si yinbọn pa. Imaamu Ọmọ Naijiria Alabi Lateef Imamu yi lo kọkọ ri agbebọn naa ni Mọṣalasi Linwood, ti o si figbe ta si awọn janmọ rẹ lati sapamọ fun agbebọn naa. Nitori pe o ṣe akiyesi yi, pupọ awọn to wa nibẹ ni wọn ribi sa jade, ti iku si re ori wọn kọja. Lateef Alabi ti gba oriyin lọdọ awọn eeyan kaakiri agbaye Aworan Lateef jẹ eleyi ti ọpọ eeyan ri pẹlu aṣọ rẹ ti o kun fun ẹjẹ. Awọn eeyan wa kan saara si fun iwa akin ti o wu yii. Ọdọmọkunrin to fọ ẹyin mọ aṣofin lori ni Ausralia Will Connoly ni orukọ ọmọkunrin to fọ ẹyin mọ asọfin orileede Australia kan, Sẹnatọ Fraser Anning lori, nibi ti o ti n sọrọ. Fraser Anning ti kọkọ kọ iwe kan sita, nibi ti o ti sọ pe ko si ohun to buru ninu ipaniyan to waye ni New Zealand. Iwa ti Will Connoly yii wu, mu ki awọn eeyan kan, kan saara si pe o ṣe e daa. Amọ, awọn oludari oju opo ikansira ẹni Twitter, ti sọ agadagodo si oju opo rẹ, ti wọn si ti pa fun iwa to wu yii. : Ati oore ati ika, ko si ikan ninu rẹ ti yoo gbe ni Yoruba a ma wi. 